laion/Wikipedia-Exotic huggingface dataset:
קואליציית רמזור

קואליציית רמזור (בגרמנית: Ampelkoalition) הוא מונח שמקורו בפוליטיקה הגרמנית והוא מתאר מצב של ממשלה בה חברות המפלגה הסוציאל-דמוקרטית של גרמניה, המפלגה הדמוקרטית החופשית ומפלגת הירוקים הגרמנית. השם "קואליציית רמזור" נובע מהעובדה שהצבעים הראשיים של המפלגות הם אדום, צהוב וירוק בהתאמה וזהו גם סדר הצבעים של רמזור. עם השנים המונח החל לתאר קולאציות דומות בין סוציאל-דמוקרטים, ליברלים וירוקים במדינות אחרות. ברמה המדינית, היו מספר קואלציות רמזור. אחת הייתה בברנדנבורג בין 1990 ל-1994 ובברמן בין 1991 ל-1995. ב-2001, במהלך הבחירות שנערכו בברלין התנהל משא ומתן להקמת קואליציה שכזאת אך בסופו של דבר המגעים לא נשאו פרי ונכשלו. כך גם מגעים מוקדמים על הקמת ממשלה במדינת נורדריין-וסטפאליה ב-2010 אך גם הם לא נשאו פרי. עם זאת, עד נובמבר 2021 טרם הוקמה קואליציית רמזור ברמה הפדרלית. על אף שלשלושת המפלגות יש הרבה במשותף ושלוש המפלגות נחשבות פרוגרסיביות חברתיות, בגלל הליברליזם כלכלי של המפלגה הדמוקרטית החופשית ובגלל יחסיה ארוכי השנים והקרובים עם המפלגה הנוצרית-דמוקרטית הגרמנית, קואליציית שכזאת מעולם לא יצא לפועל עד כה. עם זאת, לאחר הבחירות הכלליות של 2021, עלו הסיכויים להקמת קואליציות שכזאת, במיוחד לאחר שלשלוש המפלגות יהיו מספיק מושבים כדי להקים ממשלה. ב-24 בנובמבר 2021, אושרו ההסכמים הקואליציוניים בין חברות הקואליציה וב-8 בדצמבר הוקמה ממשלה המתבססת על קואליציית הרמזור, בהנהגת הקנצלר אולף שולץ. "Factbox: German "traffic light" coalition seen as most likely". Reuters (באנגלית). 27 בספטמבר 2021. נבדק ב-27 בספטמבר 2021. {{cite news}}: (עזרה) אייל להמן, למרות שפל היסטורי למפלגתה של מרקל: קרב צמוד בבחירות בגרמניה, באתר ynet, 26 בספטמבר 2021 גרדיאן ורויטרס, עם הירוקים, עם השמרנים או כולם ביחד: איך תראה הקואליציה הבאה בגרמניה?, באתר הארץ, 27 בספטמבר 2021 אחרי 16 שנות מרקל: אולף שולץ הוא הקנצלר החדש של גרמניה, באתר חדשות 13
אדם דניאל רוטפלד

אדם דניאל רוטפלד (בפולנית: Adam Daniel Rotfeld; ‏נולד ב-4 במרץ 1938, פרמישלן) הוא פוליטיקאי, דיפלומט וחוקר פולני ממוצא יהודי. אדם דניאל רוטפלד נולד בפרמישלן, אז חלק של פולין כיום באוקראינה למשפחה יהודית. לאחר כיבוש האזור על ידי הנאצים הוא הוסתר במנזר על ידי דניל טימצ'ינה לאורך כל שנות המלחמה. "קבוצת ברן" ניסתה להציל אותו ואת משפחתו אך אחרה את המועד ושני הוריו נרצחו. בתום המלחמה, שטח העיירה בו היה המנזר סופח לברית המועצות והמנזר נסגר. אדם דניאל הקטן הועבר לבית יתומים. בשנת 1951, לבקשת שלטונות פולין הוחזר לפולין יחד עם ילדים יתומים פולנים נוספים. בשנים 1955–1960 למד דיפלומטיה ומשפט בינלאומי באוניברסיטת ורשה. בשנת 1969 סיים עבודת דוקטורט בקרקוב. החל משנת 1961 אדם רוטפלד עבד במכון הפולני לענייני חוץ. בשנת 1989 הצטרף לצוות של המכון לחקר השלום בסטוקהולם ובשנת 1991 מונה למנהל המכון וכיהן בתפקיד זה עד לשנת 2002. בהיותו מנהל המכון היה ראש צוות למציאת פתרון לסכסוך בטרנסניסטריה. בנובמבר 2001 אדם רוטפלד הצטרף למשרד החוץ הפולני. בינואר 2005 מונה לשר החוץ של פולין וכיהן בתפקיד עד לאוקטובר אותה שנה. בשנת 2011 הוא מונה לפרופסור באוניברסיטת ורשה. אדם דניאל רוטפלד כתב כ-20 ספרים בעיקר בתחום היחסים בין גרמניה לבין מדינות מזרח ומרכז אירופה לאחר מלחמת העולם השנייה. על פעילותו בתחום הדיפלומטיה אדם דניאל רוטפלד קיבל מספר עיטורים פולנים, גרמנים, צרפתים, רוסים ומדינות נוספות. מדיה וקבצים בנושא אדם דניאל רוטפלד בוויקישיתוף קורות חיים (בגרמנית)
אסמאעיל, סולטאן ג'והור

סר אסמאעיל אל-ח'אלידי אבני אל-מרחום סולטאן אבראהים אל-מאסיהור (בג'אווי: السلطان إسماعيل الخالدي بن السلطان إبراهيم المشهور, באנגלית: Ismail Al Khalidi Ibni Al-Marhum Sultan Ibrahim Al-Masyhur;‏ 28 באוקטובר 1894 – 10 במאי 1981) היה סולטאן ג'והור בין 1959 ל-1981, במסגרת הפדרציה של מלזיה. אסמאעיל היה הסולטאן ה-23 של ג'והור והסולטאן השלישי של ג'והור "המודרנית", אחרי אביו אבראהים, וסבו אבו בכר. במותו ירש אותו בנו, טונקו מחמוד איסקנדר. אסמאעיל, בנו של אבראהים, סולטאן ג'והור, נולד ב-28 באוקטובר 1894 בארמון סמאיים בג'והור באהרו, במהלך תקופת שלטון סבו, הסולטאן אבו בכר. ב-7 בספטמבר 1895 מונה ל'טונקו מהקוטה' של ג'והור (נסיך הכתר של ג'והור) עם ירושת הכתר של אביו. עם פטירת אביו, הסולטאן אבראהים בלונדון ב-8 במאי 1959, אסמאעיל הושבע כסולטאן ג'והור החדש. הוא הוכתר בטקס רשמי שנערך ב-10 בפברואר 1960. תקופת שלטונו נחשבת למוצלחת, לנוכח המשך צמיחתה הכלכלית של ג'והור ושימוש מעמדה. הסולטן אסמאעיל קיבל את השכלתו המלאית והאנגלית בג'והור באהרו והמשיך את לימודיו הגבוהים בממלכה המאוחדת יחד עם שני אחיו ואון ג'אפר בשנת 1904. הוא חזר לג'והור בשנת 1910 ולמד במכללה המלאית קואלה קנגסאר. הוא עזב שוב ללונדון ללמוד מנהל מדינה בשנת 1913. לפני שהוכתר כסולטאן, אסמאעיל גם מילא את תפקיד העוצר מספר פעמים ומילא חובות הקשורות לענייני מדינה. הוא חנך את הקונגרס המלאי ב-11 במאי 1946 בארמון איסטנה בג'והור באהרו שהוביל להקמת הארגון המאוחד הלאומי של המלאים. אסמאעיל קיבל הכרה על פועלו במהלך מצעד גדול שנערך ב-8 ביוני 1946 כדי לחגוג את הצלחתה של בריטניה לשחרר את מלאיה לאחר כניעת האימפריה היפנית. הסולטאן נהג להקדיש תשומת לב מיוחדת לפיתוחו של ג'והור. הוא הקים את תאגיד ג'והור, רשויות הפיתוח בדרום מערב הארץ, תשתית מערב ג'והור, פתח את רשויות הקרקעות והפיתוח הפדרליות (FELDA), שיתוף הפעולה הקרקעי הפדרלי, רשויות השיקום (FELCRA) ונמל פסיר גודאנג לים סין הדרומי. נמל התעופה סנאי החל את פעילותו בשנת 1973. הוא גם הקים את המועצה הדתית האסלאמית כדי להמשיך ולפתח את קידום דת האסלאם בג'והור. הסולטאן אסמאעיל נפטר ב-10 במאי 1981 והובא למנוחות במאוזוליאום המלכותי של בג'והור באהרו. מדיה וקבצים בנושא אסמאעיל, סולטאן ג'והור בוויקישיתוף תולדות סולטנות ג'והור אסמאעיל, סולטאן ג'והור, Geni
התרסקות מי-8 בשאטוי

התרסקות מי-8 אירעה ב-27 באפריל 2007, כאשר מסוק צבאי מיל מי-8 של הצבא הרוסי שנשא כוחות מיוחדים התרסק בשטח הררי בדרום צ'צ'ניה ליד היישוב שאטוי. כל 20 יושביו נהרגו. זו היה האירוע הקטלני ביותר של הכוחות הרוסיים בצ'צ'ניה בשנת 2007. כמו כן היה זה האסון האווירי החמור ביותר של הצבא הרוסי מאז אוגוסט 2002, כאשר מסוק הובלה של Mil Mi-26 עמוס בחיילים התרסק לשדה מוקשים לאחר שנפגע מטיל ו-127 חיילים נהרגו. המסוק שהתרסק היה אחד משלושה מסוקי תובלה Mi-8 ושני מסוקי קרב מיל Mi-24 של חיל האוויר הרוסי אשר המריא ממנחת מסוקים ממזרח לעיר גודרמס. הוא נשא בתוכו 15 חיילי קומנדו מחטיבת הסיור של רוסטוב ושני קציני צבא רוסים בכירים מהבסיס הצבאי הרוסי הראשי חנקאלה בצ'צ'ניה. גורמים רוסים טענו בתחילה כי המסוק הופל מירי נשק קל מצד הבדלנים הצ'צ'נים. הרשויות בצ'צ'ניה טענו כי תקלה מכנית היא הגורם לתאונה. ועדה מיוחדת שהוטל עליה לחקור את התאונה קבעה בסופו של דבר כי הסיבה הסבירה ביותר היא טעות אנוש. Russian helicopter is 'shot down', BBC News,‏ 27 באפריל 2007 Helicopter shot down in Chechnya kills 18, רויטרס, 27 באפריל 2007 Chopper Goes Down in Southern Chechnya, The Jamestown Foundation, ‏3 במאי 2007 Death toll in Chechnya copter crash reaches 20 3 gunmen killed in operation after helicopter crash in Chechnya
קואליציית ג'מייקה

קואליציית ג'מייקה (בגרמנית: Jamaica coalition) הוא מונח בפוליטיקה הגרמנית המתאר קואליציה בין המפלגה הנוצרית-דמוקרטית הגרמנית, המפלגה הדמוקרטית החופשית ומפלגת הירוקים. המונח נובע מהעובדה שהצבעים הסמליים של המפלגות בקואליציה כזו - שחור עבור ה- CDU/CSU השמרנים, צהוב של ה- FDP הליברלי וירוק עבור המפלגה הירוקה, צבעים אלו הם גם צבעי הדגל של ג'מייקה, ולכן נקראת קואליציה שכזאת "קואליציית ג'מייקה". לאחר הבחירות הכלליות שנערכו ב-2005 קואליציית ג'מייקה הפכה לאפשרית מבחינה מספרית (כלומר, לממשלה שכזאת תהיה רוב בפרלמנט). לאחר שהמפלגה הדמוקרטית החופשית החליטה שלא לנהל מגעים עם המפלגה הסוציאל-דמוקרטית האופציה היחידה שנשארה להם על השולחן היא קואליציית ג'מייקה. עם זאת, מפלגת הירוקים דחתה את ההצעות שקיבלה ולא הצטרפה לקואליציה שכזאת. בסופו של יום, באוקטובר 2005 הקימו CDU/CSU (השמרנים) ו-SPD (הסוציאל-דמוקרטים) קואליציה גדולה בעצמם. ברמה המדינית, הודיעו הירוקים באוקטובר 2009 כי יתמכו בקואליציית CDU/FDP בחבל הסאר ואכן, לאחר מכן הוקמה לראשונה קואליציית ג'מייקה במדינה בגרמניה. הקמת הממשלה נבעה מרצונם של המפלגה הסוציאל-דמוקרטית בחבל הסאר להקים ממשלת מיעוט שתאלץ להישען על מפלגת השמאל הקיצוני, די לינקה. בסופו של יום, בינואר 2012 התפרקה הקואליציה. נכון ל-2021, הממשלה של שלזוויג-הולשטיין מתבססת על קואליציית ג'מייקה. קואליציית ג'מייקה הפכה לאופציה בשנית ברמה הלאומית לאחר הבחירות הכלליות שנערכו ב-2017. לאחר שהמפלגה הסוציאל-דמוקרטית הודיעה כי פניה לאופוזציה, קואליציית ג'מייקה הפכה לקואליצייה האפשרית היחידה שאינה כוללת את מפלגת הימין הקיצוני, אלטרנטיבה לגרמניה. עם זאת, השיחות להקמת קואליציית ג'מייקה נכשלו לאחר שהדמוקרטים החופשיים פרשו מהשיחות והמגעים על הקמת ממשלה, ואמרו כי הסיבה להפסקת המגעים היא שלא נמצא פשרה בעניין מדיניות ההגירה והאנרגיה של הממשלה שתוקם. דגל ג'מייקה פוליטיקה של גרמניה מפלגות בגרמניה Harding, Luke (20 בספטמבר 2005). "New election looms as Greens reject Merkel". The Guardian. London. נבדק ב-5 במאי 2010. {{cite news}}: (עזרה) Zuvela, Matt (6 בינואר 2012). "One-of-a-kind coalition falls apart in German state". Deutsche Welle. נבדק ב-15 במרץ 2012. {{cite news}}: (עזרה) Herrmann, Gunnar (8 במאי 2017). "All signs point to Jamaica coalition". Süddeutsche Zeitung (בגרמנית). נבדק ב-9 בספטמבר 2017. {{cite news}}: (עזרה) C, J (24 בספטמבר 2017). "Germany's exit polls point to big losses for the two main parties". The Economist. Berlin. נבדק ב-24 בספטמבר 2017. {{cite news}}: (עזרה) Shalal, Andrea (24 בספטמבר 2017). "German Social Democrats vow to rebuild in opposition after election drubbing". Reuters. Berlin. נבדק ב-24 בספטמבר 2017. {{cite news}}: (עזרה) Oltermann, Philip (20 בנובמבר 2017). "German coalition talks collapse after deadlock on migration and energy". The Guardian. נבדק ב-20 בנובמבר 2017. {{cite news}}: (עזרה)
טיסה 607-E של KLM

טיסה 607-E של KLM, הייתה טיסה סדירה בינלאומית של מטוס לוקהיד קונסטליישן שהתרסקה 180 קילומטרים ממערב לנמל התעופה שאנון באירלנד ב-14 באוגוסט 1958. המטוס נרשם כ-PH-LKM ונקרא על שמו של הוגו דה גרוט. כל תשעים ואחד הנוסעים ושמונה אנשי הצוות נספו בתאונה, כולל חברי צוות הסיף האולימפי המצרי (בהם עוסמאן עבד אל חאפז, מוחמד עלי ריאד ואחמד סברי). ה-"E" במספר הטיסה סימן שייעוד הטיסה היא טיסה נוספת במחלקת תיירים שתתאים לביקוש התיירים העונתי המוגדל. טיסה 607-E יצאה משאנון בשעה 03:05 UTC בשלב השני של מסע טרנס-אטלנטי מאמסטרדם לניו יורק עם עצירות ביניים בשאנון וגנדר, ניופאונדלנד. קשר הרדיו עם המטוס אבד בערך בשעה 03:40 UTC; בהמשך החל מבצע הצלה שמצא שרידים של המטוס על פני האוקיינוס כ-180 קילומטרים מצפון-מערב לשאנון. גם שרידיהם של שלושים וארבעה מהנוסעים נמצאו. בשל היעדר הוכחות, החוקרים האיריים וההולנדים לא היו יכולים לאתר סיבה אפשרית לתאונה. הם בחנו את האפשרות של פצצה, כשל חשמלי או טעות טייס, אך האמינו כי האפשרות הסבירה ביותר היא כשל מכני. ועדת החקירה סברה כי הגורם הסביר ביותר לתאונה הוא בעיית מדחף. ייתכן שהתקלות במדחף עוררו הפרעה בטיסה וכתוצאה מכך שהמדחף התנתק. מדיה וקבצים בנושא טיסה 607-E של KLM בוויקישיתוף "Archived copy". אורכב מ-המקור ב-2006-10-19. נבדק ב-2010-09-18. {{cite web}}: (עזרה) "Tragedy for Homeward-Bound Vacationers". City remembers memorial for 99 plane crash victims Irish Independent, 13 August 2008 Aviation Safety Network Flight Safety Foundation
שוגרלנד

שוגרלנד (באנגלית: Sugarland) הוא צמד מוזיקת קאנטרי אמריקאי שהוקם באטלנטה שבג'ורג'יה, ומורכב מהזמרת-יוצרת ג'ניפר נטלס (שירה ראשית) וכריסטיאן בוש (שירה, גיטרה ומנדולינה). ההרכב נוסד בשנת 2002 על ידי נטלס ובוש עם קריסטן הול (שירה, גיטרה). הול עזבה את ההרכב לאחר הוצאת אלבום הבכורה שלו. לכל שלושת החברים היה ניסיון בפולק רוק: נטלקס הייתה חברה בלהקות סול מיינרס דוטר וג'ניפר נטלס בנד, בוש הקליט שני אלבומים כחלק מבילי פילגרים, והול הקליטה שני אלבומי סולו. את שוגרלנד החתימו על חוזה הקלטות עם חברת מרקורי נאשוויל רקורדס בשנת 2004, במסגרתו יצאו ארבעה אלבומי אולפן, אלבום חג מולד אחד ואלבום הופעה אחד בין 2004–2010. אלבומים אלה הנפיקו חמישה עשר סינגלים שזכו להצלחה רבה במצעד שירי הקאנטרי של בילבורד, כולל הלהיטים "Want To",‏ "Settlin'",‏ "All I Want to Do",‏ "Already Gone" ו-"It Happens". נטלס ביצעה קולות רקע בשיר "Who Says You Can't Go Home" בסוף 2005 ותחילת 2006; ביצוע שהגיע גם הוא למקום הראשון במצעד שירי הקאנטרי. ארבעת אלבומי האולפן של הצמד שיצאו בהוצאת מרקורי נאשוויל — Twice the Speed of Life,‏ Enjoy the Ride,‏ Love on the Inside ו-The Incredible Machine — קיבלו את תואר הפלטינה ומעלה על ידי איגוד תעשיית ההקלטות האמריקאי (RIAA). בשנת 2018 יצא האלבום Bigger, מתוכו יצא "Babe" שנכתב ובוצע בחלקו על ידי הזמרת-יוצרת טיילור סוויפט. 2004: Twice the Speed of Life 2006: Enjoy the Ride 2008: Love on the Inside 2009: Gold and Green 2010: The Incredible Machine 2018: Bigger מדיה וקבצים בנושא שוגרלנד בוויקישיתוף אתר האינטרנט הרשמי של שוגרלנד שוגרלנד, ברשת החברתית פייסבוק שוגרלנד, ברשת החברתית אקס (טוויטר) שוגרלנד, ברשת החברתית אינסטגרם שוגרלנד, סרטונים בערוץ היוטיוב שוגרלנד, במסד הנתונים הקולנועיים IMDb (באנגלית) שוגרלנד, באתר אפל מיוזיק (באנגלית) שוגרלנד, באתר ספוטיפיי שוגרלנד, באתר Last.fm (באנגלית) שוגרלנד, באתר AllMusic (באנגלית) שוגרלנד, באתר MusicBrainz (באנגלית) שוגרלנד, באתר דיזר שוגרלנד, באתר Discogs (באנגלית) שוגרלנד, באתר Songkick (באנגלית) שוגרלנד, באתר בילבורד (באנגלית) On Location Live, Official Site, Sugarland (באנגלית) Sugarland, Billboard Bon Jovi, Jennifer Nettles - Who Says You Can't Go Home (Official Music Video), נבדק ב-2021-09-28 Sugarland - Babe ft. Taylor Swift, נבדק ב-2021-09-28
שוטר בית ספרי

שוטר בית ספרי (פורמלית: קצין משאבים בבית ספר; באנגלית: School resource officer, בר"ת: SRO) הוא תפקיד של שוטר המוצב בבתי ספר, שתפקידו לאכוף את החוק בבתי הספר. תפקיד השוטר בבתי הספר הוגדר על ידי מחלקת המשפטים של ארצות הברית כ"קצין אכיפת חוק מושבע, האחראי על ביטוח ומניעת פשיעה בבתי הספר". בפועל, תפקידו לייצר סביבה בטוחה הן לתלמידים והן לצוות. סמכות השוטרים בבתי הספר דומה לשוטרים רגילים בכך שהם מוסמכים לבצע מעצרים, לענות לקריאות ולתעד לאירועים. בנוסף לכך, שוטרים בבתי ספר גם מבצעים חונכים ומעבירים הדרכות לנוער. התיעוד הראשון להצבת שוטר בבית ספר היה בשנת 1953 בפלינט, מישיגן. בשנת 1968 הנושא החל לידון בהרחבה, כשבשלב הראשון הוצבו שוטרים בבתי ספר יסודיים ובחטיבות ביניים, ללא מדים, על מנת לטפח את מערכת היחסים בין המשטרה המקומית לבני הנוער. החל משנות השבעים, תפקיד השוטרים בבתי הספר עבר מחונכות למניעת פשיעה ואכיפת החוק. בשנות השמונים והתשעים השתתפו השוטרים בבתי ספר בתוכניות למניעת פשיעה, כגון חינוך נגד שימוש בסמים (D.A.R.E.) ונגד כנופיות (G.R.E.A.T). עליה משמעותית בשימוש בשוטרים בבתי ספר התרחשה בשנת 1994 כשעבר בקונגרס חוק "בתי הספר הפדרליים ללא נשק" (אנ'), בתגובה לחשש מאלימות של צעירים וכנופיות. בסוף שנות התשעים, משרד המשפטים האמריקאי יצר תוכנית מענקים של 750 מיליון דולר על מנת להוסיף תקנים של 6,500 שוטרים בבתי ספר. בסך הכל, מאמצע שנות השבעים ועד שנת 2008, שיעור בתי הספר שמוצבים בהם שוטרים עלה מ-1% ל-40%. בנוסף לארצות הברית, ישנם שוטרים בבתי ספר גם בקנדה. באוסטרליה התפקיד נקרא קצין קשר בבתי ספר (Police School Liaison Officer) וקיים רק בבתי ספר תיכוניים. בישראל, סקר שבוצע בשנת 2009 העלה כי 30% מהציבור בעד הצבת שוטרים בבתי הספר. נתן ג'יימס וגייל מקלין, School Resource Officers: Law Enforcement Officers in Schools, Congressional Research Service, ‏ 26 ביוני 2013 אפרת זמר, סקר: 30% מהציבור בעד הצבת שוטרים בבתי הספר, באתר nrg‏, 30 באוגוסט 2009 ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
פרסי האקדמיה למוזיקת קאנטרי ה-50

טקס פרסי האקדמיה למוזיקת קאנטרי ה-50 (באנגלית: 50th Academy of Country Music Awards) התקיים ב-19 באפריל 2015, באצטדיון AT&T בארלינגטון, טקסס בהנחיית בלייק שלטון ולוק בריאן. מירנדה למברט הייתה לאמן שהועמד וזכה במרבית הפרסים במהלך הטקס. הזכיות מודגשות בכתב בולט. 50th Academy of Country Music Awards Nominees: Find out who is nominated for the 2015 ACM Awards (באנגלית), נבדק ב-2021-09-28 Music, Academy of Country. "Winners Announced For The 50th ACADEMY OF COUNTRY MUSIC® AWARDS". www.prnewswire.com (באנגלית). נבדק ב-2020-05-29.
אלכסנדר אוסיק

אלכסנדר אוסיק (באוקראינית: Олександр Усик) הוא מתאגרף אוקראיני, אלוף העולם הבלתי מעורער במשקל כבד ובעבר במשקל בינוני כבד, אלוף אולימפי מאולימפיאדת לונדון (2012). אוסיק הוא אלוף העולם באיגרוף במשקל כבד המוכר מטעם 4 מתוך 5 התאחדויות האגרוף העיקריות בעולם IBO ,WBO ,IBF ,WBA ומטעם מגזין האיגרוף החשוב בעולם - "הזירה". אלוף העולם הבלתי מעורער במשקל בינוני כבד 2019–2018. לאחר ניצחון על אנתוני ג'ושוע הבריטי, אוסיק הפך למתאגרף השלישי בהיסטוריה ביחד עם איוונדר הוליפילד ודייוויד היי שהפך לאלוף העולם במשקל בינוני כבד ומשקל כבד. נכון ל-2024, אוסיק מחזיק בתואר אלוף העולם באיגרוף במשקל כבד מטעם ה-WBC. אוסיק הוא המתאגרף הראשון בהיסטוריה שהחזיק בארבע חגורות האליפות העיקריות במשקל בינוני כבד. הוא גם אלוף אולימפי מאולימפיאדת לונדון (2012). ב-18 במאי 2024 ניצח אלכסנדר אוסיק את טייסון פיורי והפך לאלוף העולם הבלתי מעורער במשקל כבד הראשון ב-25 השנים האחרונות. מדיה וקבצים בנושא אלכסנדר אוסיק בוויקישיתוף אלכסנדר אוסיק, ברשת החברתית פייסבוק אלכסנדר אוסיק, ברשת החברתית אקס (טוויטר) אלכסנדר אוסיק, ברשת החברתית אינסטגרם אלכסנדר אוסיק, סרטונים בערוץ היוטיוב אלכסנדר אוסיק, באתר הוועד האולימפי הבין-לאומי אלכסנדר אוסיק, באתר olympedia.org אלכסנדר אוסיק, באתר BoxRec https://edition.cnn.com/2024/05/18/sport/usyk-fury-undisputed-champion-intl-hnk/index.html https://www.sport5.co.il//articles.aspx?FolderID=7747&docID=470542&int_source=taboola
הקולג' הישועי על שם ז'אן ברכמן הקדוש

הקולג' הישועי על שם ז'אן ברכמן הקדוש (בהולנדית:Sint-Jan Berchmanscollege) הוא קולג' פרטי בבריסל שנוסד על ידי מסדר הישועים בשנת 1604. הוא ממוקם ליד כנסייה שנבנתה בשנת 1184. המוסד הוקם בשנת 1604 וכבר באותה שנה היו בו 400 תלמידים. בשנת 1773 הוא נסגר בעקבות החלטת קלמנס הארבעה עשר שעל מסדר הישועים להפסיק בפעילות חינוכית. הבניין החל לשמש כבניין בית משפט ונהרס בשנת 1891. בשנת 1814 מסדר הישועים הקים מוסד חינוכי מחדש והוא פעל בתוך הכנסייה. עם הזמן הוא עבר לבניין נפרד. בשנת 1908 בית ספר קיבל שמו של ז'אן ברכמן הקדוש. במהלך שנות ה-30 של המאה ה-20 שפת הלימודים עברה בהדרגה מצרפתית להולנדית ואנגלית. במהלך מלחמת העולם השנייה עמד בראש המוסד ז'אן בטיסט דה קוסטר והוא פעל להצלת והסתרת יהודים בשטח המוסד. על פעילות זו הוא קיבל הכרה כחסיד אומות העולם. בקולג' הישועי על שם ז'אן ברכמן הקדוש למדו מספר אנשים בולטים של החברה הבלגית לרבות הרמן ואן רומפיי ואיבר פיירלו שהיו ראשי ממשלת בלגיה, אליזבת, נסיכת בלגיה, גבריאל, נסיך בלגיה, אסטריד, נסיכת בלגיה. מדיה וקבצים בנושא הקולג' הישועי על שם ז'אן ברכמן הקדוש בוויקישיתוף אתר האינטרנט הרשמי של הקולג' הישועי על שם ז'אן ברכמן הקדוש (בהולנדית) ערך זה הוא קצרמר בנושא אוניברסיטאות ומכללות. אתם מוזמנים לתרום לוויקיפדיה ולהרחיב אותו.
פרסי האקדמיה למוזיקת קאנטרי ה-49

טקס פרסי האקדמיה למוזיקת קאנטרי ה-49 (באנגלית: 49th Academy of Country Music Awards) התקיים ב-6 באפריל 2014, ב-MGM גרנד גארדן ארנה בלאס וגאס, נבדה בהנחיית בלייק שלטון ולוק בריאן. מירנדה למברט וטים מקגרו היו לאמנים שהועמדו למרבית הפרסים במהלך הטקס. בנוסף לכך, הייתה למברט לאמן שזכה במרבית הפרסים בטקס, עם שלוש זכיות בסך הכול. הזכיות מודגשות בכתב בולט. Winners at the 49th Annual ACM Awards, wltx.com (באנגלית אמריקאית) Academy of Country Music, Nominations Announced For The 49th ANNUAL ACADEMY OF COUNTRY MUSIC® AWARDS Country Music's Party Of The Year®, www.prnewswire.com (באנגלית)
סודוקו חלונות

סודוקו חלונות, הקרוי גם וינדוקו (בלועזית: windoku), הוא וריאנט של סודוקו, שבו, בנוסף לתשעת הריבועים הכוללים 9 משבצות כל אחד, יש תיחומים נוספים בני 9 משבצות, אחד או יותר, הנבדלים באמצעות צבע הרקע שלהם החופפים חלקית עם מתחמי המשנה האחרים. חלון נוסף יכול לכלול שטח רציף של תשע משבצות, אך גם תשע משבצות נפרדות המאוחדות על ידי צבע רקע אחיד ונבדל. בסודוקו חלונות תקפים חוקי הסודוקו הרגילים ובנוסף להם, גם בחלונות הנוספים צריכים להיות כל תשע הספרות, מ-1 עד 9, בכל חלון בנפרד ומבלי שספרה תחזור על עצמה. סוג פופולרי במיוחד של סודוקו חלונות הומצא על ידי פיטר ריטמייסטר ונושא את השם היפר סודוקו. היפר סודוקו מכיל ארבעה חלונות מרובעים הנבדלים באמצעות צבע רקע שונה, בדרך כלל אפור בהיר. ערך זה הוא קצרמר בנושא משחקים. אתם מוזמנים לתרום לוויקיפדיה ולהרחיב אותו.
קובי אביבי

יעקב (קובי) אביבי (נולד ב-22 במרץ 1954) הוא ראש המועצה האזורית באר טוביה לשעבר. אביבי שירת בצה"ל כקצין. החל משנת 1990 מילא תפקידים שונים במועצה האזורית באר טוביה. שימש כמזכיר המועצה במשך 16 שנה. היה רכז מוניציפלי, מנהל הרכש, ממונה על ארגון, מינהל ומשאבי אנוש וממונה על הדת. שימש כמזכיר העמותה לחינוך ותרבות באזור באר טוביה ועמותת ספורט מיסודה של המועצה. היה מזכיר חברת המושבים בדרום הפועלת עבור המועצה. אביבי שימש בהתנדבות כיושב ראש הוועד הממונה במושב שתולים וביישוב הקהילתי עזר וכן כיושב ראש ועדת קבלה ביישובים אחדים במועצה. בבחירות לרשויות המקומיות בשנת 2018 התמודד אביבי מול ראש המועצה המכהן דרור שור ונבחר לכהונת ראש המועצה. בבחירות 2024, התמודד לכהונה נוספת, לא נבחר לאחר שלא הצליח להעפיל לסיבוב השני שבו נבחר בן כהן במקומו. אביבי נשוי, מתגורר מאז 1977 במושב כפר אחים. שימש כמזכיר וגזבר המושב. קובי אביבי, ברשת החברתית פייסבוק קובי אביבי, באתר מועצה אזורית באר טוביה
ליטל ביג טאון

ליטל ביג טאון (באנגלית: Little Big Town) היא להקת מוזיקת קאנטרי אמריקאית, שנוסדה בשנת 1998 ומנתה את אותם ארבעה החברים מאז הקמתה: קארן פיירצ'יילד, קימברלי שלאפמן (לשעבר רואדס), פיליפ סוויט וג'ימי וסטברוק. הסגנון המוזיקלי שלה מורכב לרוב מהרמוניות קוליות בארבעה חלקים, כאשר כל ארבעת החברים מתחלפים כסולנים מובילים. לאחר חוזה הקלטות עם חברת התקליטים מרקורי נאשוויל רקורדס במסגרתו לא הופצו סינגלים או אלבומים, ליטל ביג טאון חתמה על חוזה אחר עם מוניומנט רקורדס בשנת 2002. במסגרת החוזה, יצאו שני סינגלים נוספים שזכו להצלחה מזערית במצעד שירי הקאנטרי; לאחר מכן, עזבה הלהקה את החברה וחתמה על חוזה חדש עם אקוויטי מיוזיק גרופ. עד 2005 הייתה הלהקה חתומה בחברה הזו, שהיא חברת תקליטים עצמאית בבעלות קלינט בלאק. אלבומה השני, The Road to Here, יצא באותה השנה וקיבל את תואר הפלטינה מטעם איגוד תעשיית ההקלטות האמריקאי (RIAA). A Place to Land, אלבומה השלישי, יצא לאור באמצעות אקוויטי, ולאחר מכן הופץ מחדש באמצעות קפיטול נאשוויל לאחר סגירתה של אקוויטי בשנת 2008. חמישה אלבומים נוספים של הלהקה יצאו על ידי קפיטול נאשוויל: The Reason Why‏ (2010), Tornado‏ (2012), Pain Killer‏ (2014), The Breaker‏ (2017) ו-Nightfall‏ (2020). האלבומים שלה ליטל ביג טאון כללו 24 סינגלים שהצליחו להיכנס למצעד שירי הקאנטרי ולמצעד הקאנטרי איירפליי, כולל הלהיטים "Pontoon" ו-"Better Man" (שנכתב על ידי הזמרת-יוצרת טיילור סוויפט) ולהיטים נוספים כדוגמת "Boondocks",‏ "Bring It On Home",‏ "Little White Church",‏ "Tornado",‏ "Day Drinking" ו-"Girl Crush". 2002: Little Big Town 2005: The Road to Here 2007: A Place to Land 2010: The Reason Why 2012: Tornado 2014: Pain Killer 2016: Wanderlust 2017: The Breaker 2020: Nightfall 2011: "The Reason Why Tour" 2013: "Tornado Tour" 2014–2015: "Pain Killer Tour" 2017–2018: "The Breakers Tour" 2020: "The Nightfall Tour" מדיה וקבצים בנושא ליטל ביג טאון בוויקישיתוף אתר האינטרנט הרשמי של ליטל ביג טאון ליטל ביג טאון, ברשת החברתית פייסבוק ליטל ביג טאון, ברשת החברתית אקס (טוויטר) ליטל ביג טאון, ברשת החברתית אינסטגרם ליטל ביג טאון, ברשת החברתית טיקטוק ליטל ביג טאון, סרטונים בערוץ היוטיוב ליטל ביג טאון, במסד הנתונים הקולנועיים IMDb (באנגלית) ליטל ביג טאון, באתר אפל מיוזיק (באנגלית) ליטל ביג טאון, באתר ספוטיפיי ליטל ביג טאון, באתר Last.fm (באנגלית) ליטל ביג טאון, באתר AllMusic (באנגלית) ליטל ביג טאון, באתר MusicBrainz (באנגלית) ליטל ביג טאון, באתר דיזר ליטל ביג טאון, באתר Discogs (באנגלית) ליטל ביג טאון, באתר Songkick (באנגלית) ליטל ביג טאון, באתר Genius ליטל ביג טאון, באתר בילבורד (באנגלית) ליטל ביג טאון, באתר טיידל (באנגלית) Sean Dooley, Do You Know This About the Members of Little Big Town?, LiveAbout (באנגלית) Little Big Town, littlebigtown.com About Us, web.archive.org, ‏2007-06-10 Gold & Platinum, RIAA (באנגלית אמריקאית) Little Big Town - A Place To Land, Discogs (באנגלית) Little Big Town – Better Man, נבדק ב-2021-09-28 Little Big Town, Billboard
קייסוקה אוסאקו

קייסוקה אוסאקו (ביפנית: 大迫 敬介; נולד ב-28 ביולי 1999 באיזומי שביפן) הוא כדורגלן יפני המשחק בעמדת השוער בקבוצת סאנפרצ'ה הירושימה מליגת העל היפנית ובנבחרת יפן. בשנת 2015 הגיע אוסאקו אל מחלקת הנוער של סאנפרצ'ה הירושימה מליגת העל היפנית. ב-19 בפברואר 2019 הוא ערך את הופעת הבכורה שלו בקבוצה הבוגרת של המועדון, בניצחון על צ'יאנג ראי יונייטד בדו-קרב בעיטות עונשין במסגרת פלייאוף ההעפלה לליגת האלופות האסיאתית לעונת 2019. ב-23 בפברואר ערך את הופעת הבכורה שלו בליגה, בתיקו 1-1 נגד שימיזו אס-פולס במסגרת המחזור הראשון לעונת 2019. ב-10 באפריל ערך את הופעת הבכורה שלו בליגת האלופות האסיאתית, בניצחון 2-0 על דאיגו במסגרת שלב הבתים של הטורניר. בשתי עונותיו הראשונות בקבוצה הבוגרת ערך אוסאקו 44 הופעות ליגה. אוסאקו נכלל בסגל נבחרת יפן לטורניר קופה אמריקה 2019 שנערך בברזיל. ב-17 ביוני 2019 הוא ערך את הופעת הבכורה שלו בנבחרת, בהפסד 4-0 לנבחרת צ'ילה במסגרת הטורניר. קייסוקה אוסאקו, ברשת החברתית אקס (טוויטר) קייסוקה אוסאקו, ברשת החברתית אינסטגרם קייסוקה אוסאקו, באתר Transfermarkt קייסוקה אוסאקו, באתר Soccerway קייסוקה אוסאקו, באתר WorldFootball.net קייסוקה אוסאקו, באתר National Football Teams קייסוקה אוסאקו, באתר FootballDatabase.eu קייסוקה אוסאקו, באתר ESPN SAMURAI BLUE (Japan National Team) Squad, Schedule - CONMEBOL Copa America Brazil 2019 (6/14–7/7) באתר JFA, ‏ 24 במאי 2019 (באנגלית) Japan v Chile game report באתר הרשמי של CONMEBOL, ‏ 17 ביוני 2019 (באנגלית)